Նախագիծ 5-6

**Ո Ր Ո Շ ՈՒ Մ**

«\_\_\_\_ » \_\_\_\_\_\_\_\_\_\_\_\_\_ 2023 թվականի N \_\_\_\_\_

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ԿԱՊԱՆ ՔԱՂԱՔԻ Ե․ ՉԱՐԵՆՑԻ ՓՈՂՈՑԻ ԹԻՎ 4 ՇԵՆՔԻ ԹԻՎ 1 ԲՆԱԿԱՐԱՆԸ ԱՆՀԱՏՈՒՅՑ (ՆՎԻՐԱՏՎՈՒԹՅԱՆ ԿԱՐԳՈՎ) ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով և հաշվի առնելով Կապան համայնքի ղեկավարի առաջարկությունը, **Կապան** **համայնքի ավագանին** **որոշում է.**

1․ Համայնքային սեփականություն հանդիսացող գույքը, Կապան համայնքի Կապան քաղաքի Ե․ Չարենցի փողոցի թիվ 4 շենքի թիվ 1 բնակարանը (անշարժ գույքի նկատմամբ իրավունքների պետական գրանցման վկայական թիվ 19122022-09-0034) անհատույց (նվիրատվության կարգով), օտարել

Մարգարիտա Հրանտի Աղաջանյանին /ծնվ. 07.10.1964թ., անձն․ AR 0254943, տրված 05.04.2017թ. 001-ից/։

2․ Առաջարկել նվիրառուին՝ ապահովել սեփականության իրավունքի պետական գրանցման համար անհրաժեշտ գործառույթների և դրանց հետ կապված ծախսերի կատարումը:

3․ Սույն որոշումից բխող գործառույթներն իրականացնել ՀՀ օրենսդրությամբ սահմանված կարգով:

4․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

ՀԻՄՆԱՎՈՐՈՒՄ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նշված բնակարանը դեռևս 2002 թվականից Կապանի քաղաքապետարանի կողմից տրված օրդերի համաձայն հատկացվել է դիմումատուին՝ Մարգարիտա Աղաջանյանին և իր 2 երեխաներին։ Այդ ժամանակից վերջիններս սկսել են բնակվել նշված հասցեում։ Այժմ դիմումատուի երեխաները ներկայացրել են նոտարական վավերացումով հայտարարություններ և հրաժարվել նշված գույքի նկատմամբ իրենց իրավունքներից՝ հօգուտ իրենց մոր։ Համայնքի ղեկավարին ուղղված դիմումով քաղաքացին խնդրել է բնակարանը նվիրատվությամբ տրամադրել իրեն:

Նախագծի ընդունման նպատակն է բավարարել քաղաքացու խնդրանքը:

ՏԵՂԵԿԱՆՔ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների էական ավելացում կամ նվազեցում չի նախատեսվում: